Napa' o'ch nequellconas carta allohuenacpas ñeñt̃es apc̈ha'yetsa e'ñe same'ñeñot̃ Yompor all ñeñt̃ po'poñe'ttsocma anets ñeñt̃ canc̈herr ñeñt̃ Asio'tsa'yen . E'ñe nehuom̃cha'teñot̃espa' o'ch notas : Yomporepa'chña semueraya epuet ñam̃a Puecamquëñ epuet ñam̃a Puechemer ñeñt̃ Jesucristo . Ñetepa'chña sebensare'tam̃pene' . Añ ñeñt̃ara Yompor ñeñt̃ c̈hocma eñall , ama't ahuat̃ot̃eñ c̈hocma eñall ñam̃a ñeñt̃ara ñeñt̃cha' huerrtsa po'pocheño . Ñam̃a Puecamquëñ ñeñt̃pa' ñeñt̃ara canc̈herr ñeñt̃ sherb̃a'yets e'ñe all po'conaño e'ñe po'poñe'ttsocma sherbenet . Ñam̃a ñeñt̃ara Jesucristo ñeñt̃ atarr ayemuetpo' yenten ñeñt̃ ora allpon ñeñt̃ eñotateney ; ñam̃a ñeñt̃ara Jesucristo ñeñt̃ ñanom tanterrtsa puerromñot̃ ñapa' amach alla rromuerre't̃e . Att̃oña pa'm̃cha'taret̃er peñ allohuen ama't allohuen am̃cha'taret̃ec̈hno añe patsro . Ya'ye'choc̈htatoñepa'ch ñeñt̃ara Jesucristo ñeñt̃ atarr amorrentña , e'ñe ña puemorrenteñot̃eypa' att̃oña rroma yocop allochñapa' att̃och ashataret̃ta po'rras e'ñe yocop allochñapa' att̃och e'ñe e'shohuaret̃terra yo'chñar .
